izi ncoma itamsanqa ngokubako kuma culo anandipeka kangaka.

Nge Cawa nge 8, January, kubeko intlanganiso enkulu kwi tyalike yaba mnyama, ihlanganiselwe ukuza ku ngenisa emsebenzini wobu fundisi obuzeleyo u Rev. Ben. S. Dlepu no Rev. Chas. Mahlutshana. Le nkonzo ibe ye sulungeke kakulu; emva koku bekwa kwezandla kwaba ba fundisi isiyalo esi ncomekayo sashunyayelwa ngu Rev. Geo. Chapman wase Heald Town. Ngo mvulo nge 9, kubeko intlanganiso ye *genoots leap* yesi qingata sase Graham’s Town. Isihlalo sabanjwa yi Nkosi yama Gqunukwebe u Mr. William Shaw Kama. Yapumelela kakuhle lo ntlanganiso. Yaba ke ipelile intlanganiso yaba fundisi aba mnyama. Eyama Ngesi iqale nge 11th, January.

Isipelo sazo zonke ezi ntlanganiso sibe kukwabiwa kwaba fundisi, ababiwe ngoluhlobo okwalo nyaka —

*Graham's Town, (ama Ngesi)*—Ino. Walton, M.A., umongameli waba fundisi, Ezekiel Lones, R. Walton|Lewis; John Edwards. *(Abantsundu)*—W. Clifford Holden ; James M. Dwane.

*Salem nase Farmerfield,*—John W. Wood; no Mvangeli.

*Bathurst,*—George A. Rose.

*Port Alfred,*—William Holford.

*Fort Beaufort ne Alice,*—John Wilson.

*Seymour (e Mpofu)*—Purdon Smailes.

*Heald Town,*—George Chapman ; Samuel Gudula; Ebenezer Magaba. *Port Elizabeth, (ama Ngesi)*—William B. Rayner; Thomas H. Wil­kin; Oliver Carey. *(Abantsundu)*—Peter Mpinda.

*Uitenhage, (ama Ngesi)*—Charles Pettman. *(Abantsundu)*—Moses September.

*Cradock, (ama Ngesi)*—Walter H. Price. *(Abantsundu)—*Gana Kakaza; no Mvangeli.

*Middelburg, Maraisburg, ne Steynsburg,*—George A. Currier; Charles Barker; John Lwana.

*Somerset Fast,*—John Longden.

*Graaff Reinett*—Ellis J. Williams ; George H. Green.

*Peddie, (e Nqushwd)*—Edwin Gedye; Ben. S. Dlepu; *(e Mtati)* Boyce Mama; *(e Nqwebebeni)* Chas. Mahlutshana.

*Annshaw, (e Nesi)*—William Sergeant; *(e Pewuleni)* B. James Sakuba. *(Nwa Qoboqobo)* Samuel Mtimkulu. *(Kwa Matole)* Samuel Ntsiko; David Msikinya.

U Arthur Brigg, u fumene imvumelo yokuba asinge e England.

IZINTO NGEZINTO.

Into eninzi yama joni isuke e Natal yasinga e Indiya.

Umnenga usand’ uku bonwa e Cawa (Port Alfred.)

U Doda unyana ka Morosi uzinikele ku Major Clarke e Qu thing.

Uloliwe osuka e Queen’s Town, oya e Aliwal North uzaku behle aqalwe uku mbiwa.

U Ndabankulu um ninawe ka Mqikela kutiwa ebube ekuzeni kupela kuka December.

Unyana omnei u *Dake Albany* wo Mtan’Omhle u Victoria wotshatela e London no *Princess Waldeck.*

Ibandla labenzi miteto base Free State liyaku hlangana ngo March 8. Ingxoxo enkulu kukwenziwa ko loliwe.

E Durban, e Natal, amakulu ama bini ama Indiya, ali bandla lama Wesile enza isidlo ngo busuku boku lindela ukupela ko nyaka.

Nanamhla uku xubayela kwe zinto kwe lama Irish kuseko. Intloko zabenzi zipitipiti zonazabanjwa kwa mzuzu; zisetolongweni.

Ipepa lase East London liti into eninzi ye nkomo zasema Mpondweni beyihliselwe ukuza ku tengiswa kwelo; inkoroo yadla kwi £6.

Imartke yase Fort Beaufort.—Ihabile ngekulu le ponti, 4s. kuse kwi 5s. lid.; umtwalo wenkuni 15s. kuse kwi 25s.; itapile zinqabile.

Nxukwebe, nahilwa!—Kuko imihlaba yase Nxukwebo, ebingasa nikelwa irafu, ekutiwa ukuba ayi hlaulelwanga pakati kwe nyanga ezine yoba yeka Rulumente. Ukuba abantu base Nxukwebe bebe lumkile bebe ngayi tabatayo.

U Mditshwa.—Ityala lika Mditshwa owabe gwetyelwe iminyaka emi tatu etolongweni liqukunjelwe yinkundla enkulu e Cape Town ekubeni mayi hlale lo minyaka. U Mr Juta, umteteli wake, ubemi kwindawo yokuba ube ngena kugwetywa ngomteto we Koloni kuba ube ngemntu wayo. Lonto ayibanga nakuma.

Kumlanjana wase Newcastle, Natal, kutshoke abantu aba bini, ngama xesha alandelanayo, bequba.

Uloliwe wase Kowie.—Siqonda ukuba zimayile ezi 13 esezi gqityiwe zale ndlela ye nqwelo yomlilo.

Kwi marike yase Qonce umbona uhamba kwi 18s. nge ngxowa; amazimba, 20s; umgubo 38s. 6; ihabile 2s 6d kuse kwi 5s. nge kulu le ponti.

U Captain Whindus, no Lieutenant Sugden banduluke ngo 16 ka January, namadoda a 25, besinga e Damara, ukuya kukusela ama Ngesi kwelo.

Imali ehlaulelwa uku balela ngo cingo, e Diamond kule ko­loni ihlisiwe. Ngamazwi amashumi ma bini umntu ngoku ukupa 2s. 6d. endaweni ye 5s.

U loliwe wase Coyi.—Kuqondakala ukuba indlela yenqwelo yomlilo, esuka e Coyi eya e Rini, iyaku vulwa ukuza e Badisi emva kwe nyanga ezi ntatu.

I “Watchman” ipepa lase King William’s Town libika ukububa, e Mkangiso, kuka Elizabeth Talara, seleminyaka i 109. Kutiwa lentokazi yabi mazi u Ngqika uyise ka Maqoma.

Intlalo yama joni ase France alwa lemfazwe ise mantla e Africa kutiwa imbi kanye, ngenxa yobuninzi besifo. Kuvakala ukuba ama French ayoyisa kwelo lase Algiers.

Inqwelo yomlilo yenzakalise ama hashe ama bini e Monti. Elinye lapulwe umlenze, elinye wesuka kanye owa ngase mva. Abonwe ngababe dlula mva esezi ntlungwini ezi nkulu.

1st Xosa.—I *Cape Times* iti maku miselwe ukuba ati wonke, omhlope nomnyama ofuna isebenzi pantsi ko Rulumente, loku pata aba ntsundu, ake ahlale iminyaka etile afunde isi Xosa e Lovedale.

Ngomhla we 26, ka February kuya ku puma e Qonce ipepa elitsha lama Ngesi. Igama lalo yi *Cape Colonist,* intlaulo yalo yi 15s. ngomnyaka kwase kuqaleni. Aba shicileli ngu Messrs Hay Brothers.

Ngomhla wokuqala enyakeni, abantu aba mnyama be lokeshoni yase Queen’s Town bacotelwa kwange dekedeke ngama Polisa, bati aba bengena maqaga bafakwa etolongweni, kubo ku ngati bay a pupa.

Aba Sebenzi.-—Kuvakala ukuba ama Mfengu yimi qodi ukusuka pesheya kwe Nciba uku ngena apa e Colony, kakulu efunzele e Bayi. Imbangi ingaba kukudla nembonakalo yokuba kunga sakubako mvuno nonyaka.

U Mr Pattle.—Oku siku fumana kwi *Gape Mercury* : kuti­wa esixekweni, u Mr Chalmers nomteteli omkulu wase matyaleni ejaji, zo mandla wase Rini, baza kusinga Pesheya kwe Nciba ukuya kucedulula umcimbi ka Mr Pattie.

Igovernor yase Natal.—Inkosazana inyule u Sir Henry Bulwer ukuba abe yi Ruluneli yase Natal. U Sir Henry lo ubeyi Ruluneli yakona, wapuma nge 1880. Baya lila ke ngo­ku abantu base Natal kuba bebe lindele indoda entsha.

E Fort Beaufort.—Nge 26, January u Hon. John Laing, M.L.A., upose amazwi pezu kwe zinto zolaulo, pambi kwabo bamnyulela e Parlamcnte. Beku funeka nabantu aba mnyama aba sivayo isi Ngesi beyile kwezi ntlanganiso.

Utywala kwakona.—Ngomhla wokugqibela enyakeni u Hen­drick Witbooy, wa bulala u Jan Spulman ngokuti amhlabenge mela. Imbangi yoku iti i Bedford *Guardian* butywala. Lixesha lesi tatu eli lo Hendrick Witbooy eyisebenzisa imela. Ubanjiwe.

Pakati kwe ngxoxo eziya kukangelwa kwi Parlamente ezayo, kuko eyokumisa imantyi zesi bini kwizi qingata zonke, ezoti zihambise owe mantyi enkulu xa ingekoyo. Enye yeyoku dala umkosi omtsha wama Polisa ayakuti abe afane nama dindala ezi qingata zonke.

Ziya qala ukunqaba izinto. Um *transport* ovela e Jagersfontein e Gqili, uxela ezokuba, kute ngenxa yoku sweleka kwe nca kwa bonakala etenge ihabile ate wakupa 1s. 6d. nge situngu, elinye i Bulu lamdla isbeleni zontlanu ngoku seza inkabi edamini kupela.

Kwa Zulu.—Induna emhlope u Jan Ntoni (John Dunn), ibike yafika e Natal. Ibika ukuba lixolile kwa Zulu. Uti akuko shwangusha linga hlela abantu bakwa Zulu nje ngoku fika kuka Cetywayo kwelo. Ama Zulu wona kunye nabarwebi bati ngunapakade luze lubeko uxolo ngapandle kokuba abe u Cetywayo ubuyiselwe. Imvo yabo yeyokuba wonke umntu okwa Zulu ulele pezu kwe ngozi.—Kusandu kuna onogumbe bemvula.